
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E

           privind stabilirea cotei – parti de 50% din chiria pe care urmeaza sa o incaseze titularii dreptului de administrare a bunurilor ce apartin domeniului public al Municipiului Focsani care fac obiectul unor contracte de inchiriere  

Consiliul Local al municipiului Focsani, judetul Vrancea, întrunit în şedinţa ordinară,

         - având în vedere proiectul de hotarare iniţiat de Primarul municipiului Focsani si raportul comun al Directiei economice si al Serviciului juridic, contencios, administrarea domeniului public si privat,  înregistrat cu nr.33873/ 09.07.2012, prin care se propune stabilirea cotei-parti de 50% din chiria pe care urmeaza sa o incaseze titularii dreptului de administrare a bunurilor ce apartin domeniului public al Municipiului Focsani care fac obiectul unor contracte de inchiriere;
           - văzând avizul favorabil al Comisiei pentru buget, finanţe, investiţii, liberă iniţiativă, economie, servicii publice ;
          - avand in vedere art.16 din Legea nr. 213/ 1998, privind bunurile proprietate publica, cu modificarile si completarile ulterioare;
- în temeiul art.36 alin.(2) lit.c, (5) si art.45 alin.(3) din Legea nr.215/ 2001 privind administratia publica locala, republicata in 2007, cu modificările şi completările ulterioare;
H O T A R A S T E:

         Art. 1. (1) Se stabileste o cota-parte de 50% din chiria pe care urmeaza sa o incaseze titularii dreptului de administrare a bunurilor ce apartin domeniului public al Municipiului Focsani care fac obiectul unor contracte de inchiriere.
                     (2) Diferenta de 50% din chiria aferenta contractelor stipulate la alin.(1) se face venit la bugetul local, titularii dreptului de administrare avand obligatia sa vireze sumele corespunzatoare in termen de trei zile de la incasare.

                     (3) Fac exceptie de la aplicarea prevederilor prezentei hotarari contractele de inchiriere incheiate intre titularii dreptului de administrare si institutiile publice aflate in subordinea Consiliului Local al Municipiului Focsani.
         Art. 2. Pe cale de consecinta se modifica si se completeaza toate actele subsecvente, privind acte de administrare ale bunurilor ce apartin domeniului public al  Municipiului Focsani.
         Art. 3. Prezenta hotarare va fi comunicata de catre Serviciul administratie publica locala, cadastru si agricultura, compartimentelor, birourilor, birourilor, serviciilor si Primarului Municipiului Focsani prin Directia economica, Serviciul juridic, contencios, administrarea domeniului public si privat si titularii dreptului de administrare a bunurilor aflate in proprietatea Municipiului Focsani.
PRESEDINTE DE SEDINTA

                                                                           Liviu – Ioan OLOERIU
                                                                                                                                  CONTRASEMNEAZA



                 

                                          SECRETARUL MUNICIPIULUI FOCSANI

Municipiul Focsani, 31 iulie 2012

